ООУ „МУРАТ ЛАБУНИШТИ“ – ЛАБУНИШТА
ПОВИК ЗА ПРИЈАВУВАЊЕ ЗА УЧЕСТВО ВО ЕРАЗМУС+ ПРОЕКТ

Во согласност со активностите предвидени во проектот „Inclusive Paths for Young European Learners“, бр. 2026-1-MK01-KA122-SCH-000422967, финансиран од програмата Еразмус+ на Европската Унија, директорот на ООУ „Мурат Лабуништи“ – Лабуништа објавува Повик за пријавување за учество во следните проектни активности:

1. Краткорочна мобилност на ученици во Република Турција, во вкупно траење од 10 дена. За учество ќе бидат избрани 12 ученици на возраст од 10 до 13 години, придружувани од 3 наставници. Активностите ќе бидат насочени кон интеркултурно учење, музика, креативност, комуникација и тимска работа.
Критериуми за избор на учениците се:
· мотивација за учество;
· способност за активно учество и придонес во групни активности;
· потенцијал за стекнување нови знаења, вештини и искуства;
· родова рамноправност при формирањето на групата;
· вклучување на ученици со помалку можности.
Во рамките на избраната група ќе бидат вклучени 3 ученици со помалку можности.

2. Мобилност на наставен кадар – Job Shadowing во Република Турција, во вкупно траење од 10 дена. За учество ќе бидат избрани 7 наставници. Активностите ќе бидат насочени кон инклузивно образование, современи наставни методи, диференцирана настава и работа во мултикултурна и повеќејазична средина.
Критериуми за избор на наставниците се:
· мотивација за учество и професионален развој;
· релевантност на мобилноста за професионалните потреби;
· интерес за современи и инклузивни наставни методи;
· потенцијал за примена на стекнатите знаења во наставата;
· подготвеност за споделување на стекнатите знаења и искуства со останатите вработени.

Комисијата за избор на учесници ќе ги разгледа пристигнатите пријави и ќе изврши бодирање согласно однапред утврдени критериуми. По завршувањето на постапката ќе бидат изготвени и објавени ранг-листи на кандидатите.

Заинтересираните кандидати треба да достават пријава за учество со потребната придружна документација до Рахим Исламоски - 075978178.

Краен рок за пријавување: 20.11 2026 година.


______________________
Директор
МАХИР АСАНИ
ООУ „Мурат Лабуништи“ – Лабуништа

Точните датуми за реализација на мобилностите ќе бидат дополнително објавени.

